[image: image1.png]ROMANIA




PARLAMENTUL ROMÂNIEI
Comisia  permanentă  a Camerei Deputaţilor şi Senatului privind Statutul deputaţilor şi al senatorilor, organizarea şi funcţionarea şedinţelor comune ale Camerei Deputaţilor şi Senatului
11 Februarie 2013
Plx 1 /2013/05.02.2013
   RAPORT ÎNLOCUITOR
 cu privire
 la cererea de reexaminare asupra Legii pentru modificarea şi completarea Legii nr. 96/2006 privind Statutul deputaţilor şi al  senatorilor
În conformitate cu prevederile art. 9 din Regulamentul şedinţelor comune ale Camerei Deputaţilor şi Senatului, Comisia permanentă a Camerei Deputaţilor şi Senatului privind Statutul deputaţilor şi al senatorilor, organizarea şi funcţionarea şedinţelor comune ale Camerei Deputaţilor şi Senatului a fost sesizată spre  dezbatere în fond, cu reexaminarea Legii pentru modificarea şi completarea Legii nr. 96/2006 privind Statutul deputaţilor şi al senatorilor, trimisă cu adresa nr. PL-x 1/2013/ 05 februarie 2013, înregistrată sub numărul 43/50 din 5 februarie 2013.

Această lege a fost adoptată de cele două Camere ale Parlamentului, în şedinţă comună la data de 21 ianuarie 2013 conform dispoziţiilor art. 65 alin.(2) lit. j) din Constituţia României, republicată și trimisă spre promulgare Președintelui României la data de 24 ianuarie 2013.
În conformitate cu art. 77 alin. (2) din Constituţia României, republicată, Preşedintele României a formulat cererea de reexaminare asupra legii trimisă spre promulgare, şi a supus atenţiei faptul că atât în ceea ce priveşte aplicarea incompatibilităţilor cât şi referitor la cazurile de încetare a mandatului de deputat sau de senator, textele de lege sunt echivoce, acest domeniu fiind esenţial pentru stabilirea integrităţii parlamentarilor. De asemenea, a reţinut necesitatea clarificării situaţiei în care deputatul sau senatorul se află în conflict de interese, în sensul creării unui cadru juridic corelat cu actele normative în materie.

În cererea de reexaminare se menţionează faptul că toate aceste aspecte semnalate vin în contradicţie cu recomandările cuprinse în Raportul Comisiei către Parlamentul European şi Consiliu privind progresele înregistrate de România în cadrul mecanismului de cooperare şi verificare din 30 ianuarie 2013.

Precizăm că au fost consultate instituţiile competente în domeniu şi au avut loc nenumărate dezbateri publice în mass-media. 

De asemenea, ca urmare a întâlnirilor cu societatea civilă s-a convenit necesitatea adoptării unui Cod de Conduită al deputaţilor şi senatorilor.
Potrivit dispozițiilor art. 9 din Regulamentul ședințelor comune ale Camerei Deputaţilor şi Senatului, Comisia permanentă a Camerei Deputaților și Senatului privind Statutul deputaților și al senatorilor, organizarea și funcționarea ședințelor comune ale Camerei Deputaților și Senatului a reluat dezbaterile asupra legii, în raport de solicitările formulate în cererea de reexaminare, în ședința din data de 6 februarie 2013, întocmind raportul inițial prin care a admis cererea de reeexaminare formulată de Președintele României și a înaintat plenului celor două Camere ale Parlamentului, spre dezbatere și adoptare, Legea pentru modificarea și completarea Legii nr. 96/2006 privind Statutul deputaților și al senatorilor.
În ședința din data de 7 februarie 2013, în conformitate cu prevederile art. 9 din Regulamentul ședințelor comune ale Camerei Deputaților și Senatului, plenul celor două Camere ale Parlamentului a hotărât ca Legea pentru modificarea și completarea Legii nr. 96/2006 privind Statutul deputaților și al senatorilor să fie retrimisă la Comisia permanentă a Camerei Deputaților și Senatului privind Statutul deputaților și al senatorilor, organizarea și funcționarea ședințelor comune ale Camerei Deputaților și Senatului în vederea unei noi examinări și întocmirii unui nou raport, și pentru aviz, Comisiei juridice, de disciplină și imunități a Camerei Deputaților și Comisiei juridice, de numiri, disciplină, imunități și validări a Senatului.
Potrivit dispozițiilor art. 9 din Regulamentul şedinţelor comune ale Camerei Deputaţilor şi Senatului, Comisia permanentă a Camerei Deputaţilor şi Senatului privind Statutul deputaţilor şi al senatorilor, organizarea şi funcţionarea  şedinţelor comune ale Camerei Deputaţilor şi  Senatului a reluat dezbaterile asupra legii, în raport de solicitările formulate în cererea de reexaminare, în şedinţa din data de 11 februarie 2013.
La întocmirea raportului s-a avut în vedere și avizul favorabil comun al celor două Comisii juridice ale Camerei Deputaților și Senatului având nr.31/35 la Camera Deputaților și nr. XIX/9/2013 la Senat.
La lucrările Comisiei au participat 2 senatori şi 7 deputaţi din totalul de 9 membri ai comisiei.

În urma dezbaterilor şi a punctelor de vedere exprimate de către membrii Comisiei, s-a hotărât cu majoritate de voturi, să se admită Cererea de Reexaminare formulată de Preşedintele României, şi să se supună plenului celor două Camere ale Parlamentului spre dezbatere şi adoptare Legea pentru modificarea şi completarea Legii nr.96/2006 privind Statutul deputaţilor şi al senatorilor, cu amendamentele admise prezentate în Anexa nr. 1 care fac parte integrantă din prezentul raport. Singurul amendament respins este redat în Anexa nr. 2, la prezentul raport.
Potrivit prevederilor art.73 alin. (3) lit. c) din Constituţia României, republicată, legea face parte din categoria legilor organice. 
PREŞEDINTE,        



                                                    SECRETAR,

                Deputat VLASE Petru Gabriel
      
                                             Deputat  TALOŞ Gheorghe Mirel

ANEXA NR. 1

AMENDAMENTE ADMISE

	Nr.
crt.
	TEXT ADOPTAT DE PARLAMENT
	TEXT PROPUS  DE COMISIE CA URMARE A REEXAMINĂRII

	MOTIVARE

	1.
	3. Articolul 7 se modifică şi va avea următorul cuprins:

„ARTICOLUL 7

Încetarea mandatului

(1) Calitatea de deputat sau de senator încetează:

 a) la data întrunirii legale a Camerelor nou-alese;

 b) în caz de demisie, de la data menţionată în cuprinsul acesteia, depuse la Biroul permanent al Camerei din care deputatul sau senatorul face parte;

 c) în caz de pierdere a drepturilor electorale, de la data rămânerii definitive şi irevocabile a hotărârii judecătoreşti prin care se dispune pierderea acestor drepturi;

 d) în caz de deces, de la data consemnată în certificatul de deces;

 e) în caz de incompatibilitate.

 (2) Încetarea mandatului de deputat sau de senator datorată incompatibilităţii are loc:

            a) la data menţionată în cuprinsul demisiei pentru incompatibilitate, depusă la Biroul permanent al Camerei din care deputatul sau senatorul face parte;

  b) la data adoptării unei hotărâri a Camerei din care deputatul sau senatorul face parte, prin care se constată starea de incompatibilitate;  

  c) la data rămânerii definitive şi irevocabile a hotărârii judecătoreşti prin care se respinge contestaţia la raportul Agenţiei Naţionale de Integritate prin care s-a constatat incompatibilitatea.

  (3)  În cazul în care deputatul sau senatorul şi-a depus demisia, preşedintele, în prima şedinţă publică a plenului respectivei Camere, îl întreabă pe deputat sau pe senator dacă stăruie în demisie şi, dacă acesta răspunde afirmativ sau nu se prezintă în şedinţa de plen pentru a răspunde, preşedintele ia act de demisie şi supune votului plenului Camerei din care face parte, adoptarea hotărârii prin care se vacantează locul de deputat sau de senator.

   (4) În cazurile prevăzute la alin.(1) lit. c) şi d)  preşedintele Camerei ia act de situaţia de încetare a mandatului de deputat sau de senator şi supune votului plenului Camerei din care face parte, adoptarea hotărârii prin care se vacantează locul de deputat sau de senator.

     (5) Hotărârile de vacantare a locului de deputat sau de senator, prevăzute la alin. (3) şi (4) se publică în Monitorul Oficial al României,     Partea I.

  (6) Mandatul de deputat sau de senator se prelungeşte de drept în cazul în care mandatul Camerei din care face parte se prelungeşte de drept în conformitate cu prevederile art. 63 alin. (1) şi (4) din Constituţia României, republicată.”
	NEMODIFICAT

NEMODIFICAT

NEMODIFICAT

NEMODIFICAT

(4) În cazurile prevăzute la alin. (1) lit. c) şi d), precum şi în cazurile prevăzute la alin. (2) lit.  c) preşedintele Camerei ia act de situaţia de încetare a mandatului de deputat sau de senator şi supune votului plenului Camerei din care face parte adoptarea hotărârii prin care se vacantează locul de deputat sau de senator.

NEMODIFICAT

NEMODIFICAT


	

	2.
	9. Articolul 15 se modifică şi va avea următorul cuprins:

„ARTICOLUL 15

Incompatibilităţi

 (1)  Calitatea de deputat sau de senator este incompatibilă cu funcţiile publice de autoritate prevăzute la art. 81 alin. (2) din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare.


	9. Articolul 15 se modifică şi va avea următorul cuprins:

„ARTICOLUL 15

Incompatibilităţi

 (1)  Calitatea de deputat sau de senator este incompatibilă cu funcţiile publice de autoritate prevăzute la art. 81 alin. (2) din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare, precum şi cu situaţiile de incompatibilitate generate de dispoziţiile art.821 din aceeași lege. 
	 Pentru îndreptarea unei necorelări EXISTENTE în legea Legea nr. 161/2003. Fără aceasta corelare nu ar exista incompatibilitatea prevăzută la art. 821 (incompatibilitatea cu calitatea de  avocat)

	3.
	11. Articolul 18 se modifică şi va avea următorul cuprins:

„ARTICOLUL 18

Procedura declarării incompatibilităţii

(1) Deputatul sau senatorul care, la data intrării în exerciţiul mandatului, se află în una dintre situaţiile de incompatibilitate prevăzute în prezentul Statut sau în alte legi speciale are la dispoziţie un termen de 15 zile pentru a notifica Biroul permanent al Camerei din care face parte cu privire la starea sa de incompatibilitate. După expirarea acestui termen, deputatul sau senatorul va opta, în termen de 30 de zile între mandatul de deputat sau de senator şi funcţia ori funcţiile incompatibile, demisionând potrivit opţiunii sale. Demisia deputatului sau a senatorului se aduce la cunoştinţa Biroului permanent al Camerei din care acesta face parte.

(2) Deputatul sau senatorul care nu şi-a exprimat opţiunea potrivit      prevederilor alin. (1) rămâne în stare de incompatibilitate. Biroul permanent al Camerei din care face parte sesizează comisia care are în competenţă analizarea situaţiilor de incompatibilitate în vederea întocmirii unui raport, în termen de 15 zile de la sesizare. Comisia competentă solicită punctul de vedere al Agenţiei Naţionale de Integritate, care va răspunde solicitării în cel mult 5 zile. Raportul comisiei se înaintează Biroului permanent al Camerei Deputaţilor sau Senatului, care va informa pe deputatul sau senatorul în cauză şi va supune în prima şedinţă a plenului Camerei din care face parte un proiect de hotărâre de constatare a stării de incompatibilitate şi de încetare a mandatului. 

(3) Deputatul sau senatorul aflat într-o stare de incompatibilitate survenită în timpul exercitării mandatului aduce la cunoştinţa Biroului permanent al Camerei din care face parte această situaţie, în scris, în termen de cel mult 15 zile de la data intervenirii acesteia. La împlinirea termenului de 30 de zile de la notificare, prevederile alin. (2) se aplică în mod corespunzător. 

(4) Deputatul sau senatorul se poate adresa Biroului permanent al Camerei din care face parte, în vederea clarificării unei eventuale stări personale de incompatibilitate. Biroul permanent înaintează solicitarea comisiei care are în competenţă analizarea situaţiilor de incompatibilitate, în vederea întocmirii unui raport, în termen de 15 zile de la sesizare.  În cazul în care din raportul comisiei reiese existenţa unei stări de incompatibilitate, deputatul sau senatorul are obligaţia ca în termen de 30 de zile să opteze între calitatea de deputat sau de senator şi funcţia sau funcţiile incompatibile. Prevederile alin. (2) se aplică în mod corespunzător. 

  (5) Prevederile referitoare la declararea stării de incompatibilitate prevăzute la alin. (1) – (4) se completează în mod corespunzător cu cele ale regulamentului  fiecărei Camere, precum şi cu legislaţia în materie.”
	11. Articolul 18 se modifică şi va avea următorul cuprins:

„ARTICOLUL 18

Procedura declarării incompatibilităţii

NEMODIFICAT

NEMODIFICAT

NEMODIFICAT

NEMODIFICAT

  (5) Prevederile referitoare la declararea stării de incompatibilitate prevăzute la alin. (1) – (4) se completează în mod corespunzător cu cele ale regulamentului  fiecărei Camere, precum şi cu cele ale Legii nr. 144/2007 privind înfiinţarea, organizarea şi funcţionarea Agenţiei Naţionale de Integritate, republicată, cu modificările şi completările ulterioare şi ale Legii nr.176/2010 privind  integritatea în exercitarea funcţiilor şi demnităţilor publice, pentru modificarea şi completarea Legii nr. 144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative.

După alin (5) se introduce un alineat nou, alin. (6)

(6) În situaţia în care Agenţia Naţională de Integritate a finalizat un raport de evaluare privind existenţa unei incompatibilităţi a unui deputat sau senator, raportul de evaluare se comunică în termen de 5 zile de la finalizare, persoanei în cauză, precum şi Camerei din care aceasta face parte, în conformitate cu art. 21 alin. (4) din Legea nr. 176/2010. Biroul permanent al Camerei din care face parte persoana în cauză o înştiinţează de urgenţă pe aceasta, punându-i la dispoziţie o copie a raportului.
	Pentru o mai bună explicitare. Prin această reformulare reiese foarte clar că:

1. ”ANI rămâne singura autoritate însărcinată cu verificarea potenţialelor incompatibilităţi” aşa cum s-a solicitat prin raportul MCV şi prin cererea de reexaminare formulată de către preşedinte

2. Procedura declarării incompatibilităţii de către camera din care face parte deputatul sau senatorul în cauză are rolul de a rezolva cu celeritate cazurile de incompatibilitate evidente. În situaţia în care această procedură nu se realizează indiferent din ce motive(lipsă sesizare, voturi insuficiente, etc.) situaţia se va rezolva de către ANI conform legislaţiei
Pentru o mai bună explicitare a art. 21 alin. (4) din Legea nr. 176/2010 pentru a se înţelege care este ,,organul disciplinar” către care se comunică raportul de evaluare ( Camera din care face parte persoana în cauză)

Prin trimiterea raportului finalizat la Camera din care persoana în cauză face parte, se elimină posibilitatea lipsei de informare a persoanei în cauză prin trimiterea raportului doar la domiciliu a acestuia.

	4.
	14. După articolul 19 se introduce un nou articol, art.19¹, cu următorul cuprins:

ARTICOLUL 191
Conflictul de interese

 Deputatul sau senatorul aflat în conflict de interese, constatat prin hotărâre judecătorească definitivă şi irevocabilă se sancţionează disciplinar cu interzicerea participării la lucrările Camerei din care face parte deputatul sau senatorul pe o perioadă de cel mult 6 luni.”


	14. După articolul 19 se introduce un nou articol, art.19¹, cu următorul cuprins:

„ARTICOLUL 191
Conflictul de interese

(1) Deputatul sau senatorul aflat în conflict de interese se sancţionează disciplinar cu interzicerea participării la lucrările Camerei din care face parte deputatul sau senatorul pe o perioadă de cel mult 6 luni.

Se introduc două alienate noi (2) şi (3) cu următorul cuprins:

(2) Sancţionarea deputatului sau senatorului pentru conflict de interese se face în baza unui raport de evaluare întocmit de către Agenţia Naţională de Integritate privind existenţa unui conflict de interese, rămas definitiv printr-o hotărâre judecătorească definitivă şi irevocabilă prin care se respinge contestaţia la raportul Agenţiei Naţionale de Integritate prin care s-a constatat conflictul de interese.

    (3) În situaţia în care  Agenţia Naţională de Integritate a finalizat un raport de evaluare privind existenţa unui conflict de interese a unui deputat sau senator, raportul de evaluare se comunică în termen de 5 zile de la finalizare, persoanei în cauză, precum şi Camerei din care aceasta face parte, în conformitate cu art. 21 alin. (4) din Legea nr. 176/2010. Biroul permanent al Camerei din care face parte persoana în cauză o înştiinţează de urgenţă pe aceasta, punându-i la dispoziţie o copie a raportului.
	Explicaţii similare cu cele de la art. 18 alin. (5) 

Explicaţii similare cu cele de la art. 18 alin. (6)

	5.
	Art. IV. – La data intrării în vigoare a prezentei legi, orice dispoziţii contrare se abrogă. 


	SE ELIMINĂ
	


ANEXA Nr. 2

AMENDAMENT RESPINS

	TEXT ADOPTAT DE PARLAMENT
	AMENDAMENT
	MOTIVARE

	Art. IV. – La data intrării în vigoare a prezentei legi, orice dispoziţii contrare se abrogă. 


	NEMODIFICAT

Autor

Deputat Marton Arpad Francisc
	Se dorește menținerea textului art. IV pentru evitarea confuziilor în momentul aplicării prevederilor legii.

